Ягъэлъэгъуэн яIэщ
Ныкъуэдыкъуагъ зыбгъэдэлъхэм я Iэдакъэ къыщIэкIа сурэтхэм я гъэлъэгъуэныгъэ екIуэкIынущ.
«Дэ ди хущхъуэгъуэ зыхэлъыр творчествэрщ» зыфIаща проектым и Iыхьэу ныкъуэдыкъуэхэм щхьэкIэ дерс зэIухахэр ирагъэкIуэкIынущ. Ахэр ехьэлIащ сурэт щIынымрэ IэпщIэлъапщIэнымрэ. Дерсхэр езыгъэкIуэкIыну Азэмэт Хьэлимэт дызэрыщигъэгъуэзамкIэ, сурэт зэращI краскэхэр, зэрыхадыкI мастэхэр, Iуданэхэр ипэкIэ къахьэхуа грантым къыпэкIуа ахъшэмкIэ къащэхуащ. Абы и фIыгъэкIэ Iэмал ягъуэтащ зэгухьэныгъэм хэтхэм я лэжьыгъэ нэхъыфIхэр ягъэлъэгъуэну.
А сурэтхэм ущеплъ, къыщыпщэху хъуну жармыкIэр фокIадэм и 1-м екIуэкIынущ, Налшыкрэ ди республикэм и къэралыгъуэмрэ, Къэбэрдей-Балъкъэрыр Урысейм зэрыгухьэрэ илъэс 460-рэ щрикъу махуэхэм ирихьэлIэу.
Шэрэдж Дисэ.
